Radost Uskrsa

Moja nova obitelj i ja jako se radujemo Uskrsu. Moje dvije sestrice i ja pravimo s našom udomiteljicom Janjom ukusne kolače. Teta Sara i teta Marija rade zajedno s nama. Moje sestrice i ja smo zato jako sretne. Kad kolači budu gotovi, teta mi da da ih posipam šećerom u prahu.
Naš pas Roko uvijek bude kraj ulaznih vrata. Kada primijeti da nema nikoga na hodniku, uđe polako u kuću i gleda gdje smo. Kad nas vidi kako pravimo kolače, počne cviliti. Meni ga bude žao pa krišom uzmem kolačić i dam mu. On tada bude jako sretan i počne skakati oko mene.

Za Uskrs bojamo jaja i pravimo čestitke. Za to vrijeme naš udomitelj Krešimir uzme popis za trgovinu što mu je dala teta i kreće u nabavku. Mi podijelimo poslove pa netko briše prašinu, netko usisava, sprema. Moja sestrica Barica čisti stepenice, ja kuhinju, a najmlađa Mare sređuje svoj krevet. Teta Janja pere prozore. Svaki dan spremamo, ali za Uskrs je to nešto posebno. Sve je lijepo ukrašeno, čisto i mirisno. Za Uskrs nosimo u crkvu košaru s hranom za posvećenje. Kad se vraćamo iz crkve, svi zajedno idemo do bake Marice. Zajedno pripremimo stol na koji stavljamo posvećenu hranu. Prije jela se pomolimo i zahvalimo dragom Bogu i Isusu za sve što nam je dao na ovoj predivnoj zemlji. Nakon jela sladimo se ukusnim kolačima. Teta i čiko nam obvezno spreme darove. Moje sestrice i ja jako smo tada uzbuđene i radosne. Zahvalimo na darovima i onda se igramo dok teta i čiko pričaju s bakom. Zato mi je ovaj dan poseban i uvijek mi ostane u lijepom sjećanju.

Slađana Iljić 7.b